เรื่องร้องเรียน: สวัสดีค่ะ อู่แท๊กซี่เก่าสวนสยาม (ตรงข้ามอมรินี่) บริเวณสวนสยามซอย2 ซึ่งเหมือนพึ่งเปลี่ยนมาเป็นอู่ซ่อมรถ เปิดเสียงเพลงรบกวนทั้งเสียงเพลงดัง เสียงเบสหนักเสียงร้องเพลง และทำกิจกรรมใดๆที่เกิดเสียงรบกวน เช่น เสียงเป่าลม เสียงเครื่องพ่นลม เสียงเครื่องตัดเหล็ก เสียงเร่งเครื่องรถยนต์ ทำให้เกิดความรำคาญรบกวนการทำงานและการพักผ่อน ซึ่งเป็นมาประมาณ 5-6 เดือนแล้วค่ะ แต่ไม่สามารถบอกกล่าวได้เพราะอู่มีหมาเลี้ยงแบบไม่ล่ามอยู่คนนอกเข้าไปไม่ได้และเจ้าของค่อนข้างเป็นคนใหญ่คนโตในระแวกนี้
การดำเนินการของเจ้าหน้าที่: เจ้าหน้าที่ได้ตรวจสอบสถานที่ดังกล่าว        เลขที่1ซอยสวนสยาม4ถนนสวนสยาม แขวงคันนายาว เขตคันนายาว กรุงเทพมหานคร ขณะตรวจสอบพบว่าสถานที่ดังกล่าวมีการเปิดเพลงส่งเสียงดังตามที่ประชาชนร้องเรียนจึงได้ออกแบบตรวจแนะนำของเจ้าพนักงานตามพระราชบัญญัติการสาธารณสุข พ.ศ.2535และที่แก้ไขเพิ่มเติมให้ลดระดับเสียงลงรวมถึงจัดหามาตรการในการเลี้ยงสุนัขๆม่ให้รบกวนประชาชนที่อาศัยอยู่ในบริเวณใกล้เคียง ซึ่งเจ้าของอาคารรับทราบพร้อมที่จะปฏิบัติตามจึงเห็นควรยุติเรื่อง
ความเห็นของผู้แจ้ง: ขอบคุณเจ้าหน้าที่ที่ปฏิบัติงานอย่างเคร่งครัด  เสนอแนะควรมีการเข้ามาตรวจเช็คซ้ำ เพราะหลังจากได้รับการตอบกลับทางสถานที่ดังกล่าวยังคงไม่มีการเปลี่ยนแปลงใดๆ ทั้งเรื่องเสียงและสุนัข และควรมีการตรวจสอบอย่างอื่นเพิ่มเติม เช่น นอกจากการเปิดเป็นอู่เรื่องมีเสียง อีกทั้งยังมีฝุ่น กลิ่นควัน สี และน้ำมันเครื่องด้วย รวมถึงการปล่อยคราบน้ำลงท่อระบายน้ำถูกต้องแล้วหรือไม่ อีกทั้งการที่เข้ามาเปิดอู่ในพื้นที่ชุมชมผิดกฏหมายหรือไม่ และพึ่งทำการเปิดได้ไม่นานควรตัดไฟตั้งแต่ต้นลมหรือไม่ เพื่อประโยชน์ทางสุขภาพและสิ่งแวดล้อมที่ดีของประชาชนส่วนรวมในชุมชม
พื้นที่: แขวงคันนายาว เขตคันนายาว กรุงเทพมหานคร